section_heading: Rana karijera
paragraph_text: DiCapriova karijera počela je 1989. nakon što je dobio ulogu u televizijskom filmu Roditeljstvo, gdje je upoznao Tobeyja Maguirea, s kojim je ostao dobar prijatelj. Iste godine se pojavio u sapunici Santa Barbara u ulozi Masona Capwella (u flashbackovima kao tinejdžer). Od 1991. do 1992. je nastupao u ulozi Lukea Browera, dječaka beskućnika, u seriji Growing Pains.